***Kjære (pasientnavn)***

*Som du/dine foreldre kanskje er blitt kjent med har Folkehelseinstituttet (FHI) i Norge utvidet rådene om koronavirus-vaksinasjon til også å inkludere pasienter i alderen 12 til 15 år. Barn/ungdom i denne alderen tilbys vaksine i henhold til det FHI har betegnet som «Prioriteringsgruppe 4».*

*Prioriteringsgruppe 4 omfatter fra tidligere voksne i alder 18-64 år med ulike sykdommer, i tillegg til 16-17-åringer. Man må være klar over at risikoen for alvorlig koronavirus-sykdom (covid-19) er langt høyere hos de eldste i denne aldersgruppen. Alvorlig sykdom hos mennesker under 20 år er ekstremt sjelden, også hos de med underliggende sykdom. All vaksinasjon er frivillig.*

*Regjeringen har ellers lagt opp til at hele den norske befolkningen over 18 år skal tilbys vaksine, men det kan senere bli utvidelser av vaksinasjonsprogrammet for også å omfatte de som er yngre.*

***I Prioriteringsgruppe 4 for ungdom i alder 12-17 år finner man per juni 2021 følgende sykdommer/tilstander:***

* *Organtransplantasjon (f.eks hjerte, nyre, lever etc.).*
* *Immunsvikt (inkluderer de som har alvorlige former)*
* *Hematologisk kreftsykdom (f.eks leukemi, lymfom) siste fem år*
* *Annen aktiv kreftsykdom, pågående eller nylig avsluttet behandling mot kreft (spesielt immundempende behandling, strålebehandling mot lungene eller cellegift)*
* *Nevrologiske sykdommer eller muskelsykdommer som medfører nedsatt hostekraft eller lungefunksjon (f. eks. ALS, Down syndrom)*
* *Kronisk nyresykdom eller betydelig nedsatt nyrefunksjon*
* *Annen svært alvorlig sykdom kan også gi økt risiko for alvorlig forløp av covid-19. Vaksinasjon i slike tilfeller vurderes individuelt av lege.*

*Jeg skriver dette brevet til deg fordi jeg oppfatter at du tilhører Prioriteringsgruppe 4 for koronavirus-vaksinasjon. Jeg sender også en kopi til din fastlege slik at fastlegen kan formidle dette videre til de som koordinerer vaksinasjon i din hjemkommune. All vaksinasjon skjer i kommunehelsetjenesten. Vi ber om at du/dere også har tålmodighet med at dette arbeidet er krevende og at det kan ta tid før hver kommune har mulighet til å tilby vaksine.*

*MVH*

*Barnelege…*

*Barneavdeling….*